wickkiey/tamil-wikipedia-chunked huggingface dataset:
# சுயம்வரம்

**சுயம்வரம்** அல்லது **ஸ்வயம்வரம்** என்பது பண்டைய இந்தியாவில், திருமண வயதுடைய ஒரு பெண் ஒரு ஆணைத் தன் கணவனாகத் திருமணம் செய்துகொள்வதற்காக தேர்ந்தெடுக்கும் ஒரு நடைமுறையாகும்.  
பழங்காலத்தில் தன் மகளுக்கு தக்க மணமகனை தேடும் முயற்சியில் மன்னன் எல்லா நாட்டு அரசரையும் ஓர் சபையில் கூட்டி, தன் மகள் விரும்புபவனுக்கு மணமுடித்துக் கொடுத்தலே **சுயம்வரம்** அல்லது **ஸ்வயம்வரம்** ஆகும். இதனை **தன் வரிப்பு** எனவும் அழைப்பர். அதாவது தனக்கான கணவனை ஒரு பெண் தானே வரித்துக் கொள்ளல் எனப் பொருள்படும்.
# சுயம்வரம்

## சுயம்வர முறை

இந்த சுயம்வர முறை இளவரசிகள் தங்களுக்கு விருப்பமானவர்களைத் தேர்வு செய்து கொள்ள மட்டும் பயன்படுத்திய ஒரு முறையாக பல பழங்கதைகள் உள்ளன. இக்கதைகளிலுள்ளபடி சுயம்வரம் என்பது, இளவரசியின் தோழியானவள் ஒவ்வோர் அரசராக, அவர்களின் வீரச்செயல்கள், பண்பு, குலப்பெருமை, மாண்பு முதலிய குணங்களை ஒவ்வொன்றாக எடுத்துரைப்பாள். இவற்றில் மணமகளினை கவரும் ஒருவனுக்கு அவள் மாலையிட்டு மணமகனைத் தேர்வு செய்வார்.
# சுயம்வரம்

## பழங்கதைகளில் சுயம்வரம்

சீதை, தமயந்தி மற்றும் திரௌபதி ஆகியவரகளின் சுயம்வரங்கள் மகாபாரத, இராமாயணக் காவியங்களில் இடம் பெற்றுள்ளது. இவற்றின்படி, தமயந்தி, தனக்காக காத்திருந்த தேவர்களையெல்லாம் விட்டுவிட்டு, தன் அறிவுக்கூர்மையால் நளனை இனங்கண்டும்; தன் வில்வித்தையால் திரௌபதியை அருச்சுனன் சுயம்வரப் போட்டியில் மணந்தார்கள்.
# ஆர். எம். கே பொறியியல் கல்லூரி

**ஆர். எம். கே பொறியியல் கல்லூரி** தமிழ்நாட்டில் உள்ள ஒரு பொறியியல் கல்லூரி. 1995ம் ஆண்டு தொடங்கப்பட்ட இது ஒரு தெலுங்கு சிறுபான்மை கல்வி நிறுவனம் ஆகும். லட்சுமி கந்தம்மாள் கல்வி அறக்கட்டளையால் இது நிருவகிக்கப்பட்டுகிறது. இக்கல்லூரி DNV இன் ஐ.எசு.ஓ 9001:2000 தரச்சான்றிதழ் பெற்றுள்ளது.
# இசுடான்லி மருத்துவக் கல்லூரி

**இசுடான்லி மருத்துவக் கல்லூரி** (*Stanley Medical College*) தமிழ்நாட்டின் முதன்மை மருத்துவக் கல்லூரிகளில் ஒன்று. 200 ஆண்டுகளுக்கு முன்பே (1740ல்) இவ்வமைப்பு உருவாக்கப்பட்டாலும் கல்லூரியாக உருவாக்கப்பட்டது 1938ல் தான். என்.டி.டி.வி செய்தி நிறுவனத்தின் இந்தியாவின் சிறந்த மருத்துவக் கல்லூரிகள் பட்டியலில் ஒன்பதாவது இடம் பெற்றுள்ளது.
# இசுடான்லி மருத்துவக் கல்லூரி

## வரலாறு

மைசூரின் ஐதர் அலிக்கும் வெள்ளையர்களுக்கும் இடையே நடந்த போரில் சென்னை மக்கள் கடுமையாக பாதிப்புக்கு ஆளாயினர். இதனால் 1782-ல் மணியக்காரர் என்று அழைக்கப்பட்ட அறச்சீலர் ராயபுரத்திலிருந்த தன்னுடைய தோட்டத்தில் போரில் காயமடைந்தவர்களுக்கு கஞ்சி வழங்குவதற்காக ஒரு சத்திரத்தை நிர்மாணித்தார். மணியக்காரர் என்பது ஆங்கிலேயர்களால் மோனிகர் என்று உச்சரிக்கப்பட்டதால் அது மோனிகர் சத்திரம் என்று அப்போது அழைக்கப்பட்டது. 1799-ல் ஜான் அண்டர்வுட் எனும் மருத்துவர் அந்தச் சத்திரத்துக்குள் ஒரு மருத்துவமனையைத் தொடங்கினார். அது அப்போது கஞ்சித்தொட்டி மருத்துவமனை என்று மக்களால் அறியப்பட்டது. 1808 இல் அந்தச் சத்திரத்தின் நிர்வாகத்தையும் மருத்துவமனையின் நிர்வாகத்தையும் சென்னை அரசு ஏற்று நடத்தத் தொடங்கியது. 1910-ல் அந்த மருத்துவமனை அரசுடைமையானதால், அதன் பெயர் ராயபுரம் மருத்துவமனை என்றானது.  
ஜார்ஜ் ஃப்ரெட்ரிக் ஸ்டான்லி என்பவர் சென்னை மாகாண ஆளுநராக இருந்தபோது 1933 இல் அங்கு முதன் முதலாக ஐந்து வருட மருத்துவ படிப்பு அவரால் தொடங்கிவைக்கப்பட்டது. அதன் பிறகு அந்த மருத்துவமனையின் பெயர் ஸ்டான்லி மருத்துவமனை என 1936 சூலை 2 இல் மாற்றப்பட்டது. 1938 இல் அங்கு 72 மாணவர்கள் படித்தனர். அந்த எண்ணிக்கை 1963 இல் 150 ஆக உயர்ந்தது. 2018 ஆம் ஆண்டில் 250 மாணவர்கள் பயில்கின்றனர்.
# இசுடான்லி மருத்துவக் கல்லூரி

## இவற்றையும் காண்க

- சென்னையில் சுகாதாரச் சேவை
# மதராசு மருத்துவக் கல்லூரி

**சென்னை மருத்துவக் கல்லூரி** (*Madras Medical College*) தமிழ்நாடு, சென்னையில் அமைந்துள்ள அரசு மருத்துவக் கல்லூரி ஆகும். இந்தியாவிலேயே பழமையான மருத்துவக்கல்லூரி என்ற பெருமையை கொல்கத்தா மருத்துவக் கல்லூரியோடு பகிர்ந்துகொள்கிறது. இக்கல்லூரியானது, பிப்ரவரி 2, 1835-ல் நிறுவப்பட்டது. சென்னை மருத்துவக் கல்லூரி என்று 1996-ல் பெயர் மாற்றப்பட்டாலும், ஆங்கிலத்தில் மதராசு மருத்துவக் கல்லூரி என்றே அழைக்கப்படுகின்றது.
பிரதான கட்டிடம்.]]
# மதராசு மருத்துவக் கல்லூரி

## வரலாறு

பிரித்தானிய கிழக்கிந்திய கம்பெனியின் வீரர்களுக்கு சிகிச்சையளிக்க 1664 நவம்பர் 16 அன்று அரசு பொது மருத்துவமனை நிறுவப்பட்டது. மேரி ஷார்லீப் 1878-ல் மெட்ராஸ் மருத்துவக் கல்லூரியில் பட்டம் பெற்றார். 1996ஆம் ஆண்டில், மதராசு பெருநகரம் சென்னை என மறுபெயரிடப்பட்டபோது, சென்னை மருத்துவக் கல்லூரி என இக்கல்லூரியின் பெயரும் மாற்றப்பட்டது. ஆனால் உலகளவில் மதராசு மருத்துவக் கல்லூரி என இது உலகம் முழுவதும் அறியப்பட்டதால் மேனாள் மாணவர்களின் வேண்டுகோளினை ஏற்று, மீண்டும் மதராசு மருத்துவக் கல்லூரி எனப் பெயர் மாற்றப்பட்டது.  
- இந்தியர்கள் 1842 முதல் இக்கல்லூரியில் அனுமதிக்கப்பட்டனர்.
- 1850-ல் கல்லூரியாக அங்கீகாரம் பெற்றது.
- அக்டோபர் 1, 1950, முதல் மதராசு மருத்துவக்கல்லூரி என்று அழைக்கப்படுகிறது.
- 1852-ல் முதல் தொகுப்பு மாணவர்கள் பட்டம் பெற்றனர்.
- 1857-ல் மதராசு பல்கலைக்கழக அங்கீகாரம் பெற்றது.
- உலகின் முதல் நான்கு பெண் மருத்துவர்களில் ஒருவரான மருத்துவர் மேரி சார்லலெப் 1878ஆம் ஆண்டு பட்டம் பெற்றார். சனவரி 2011-ல், இந்த மருத்துவக் கல்லூரியின் மருத்துவமனைக்கு ராஜீவ் காந்தி அரசு பொது மருத்துவமனை என்று பெயர் மாற்றப்பட்டது. தற்பொழுது மருத்துவக் கல்லூரி புது கட்டடத்தில் செயல்படுகிறது.
# மதராசு மருத்துவக் கல்லூரி

## செங்கோட்டை கட்டடம்

"செங்கோட்டை" என்று அழைக்கப்படும் சிவப்பு செங்கல் கற்களால் கட்டப்பட்ட பாரம்பரிய கட்டடம் எம்.எம்.சி கட்டிடங்களுக்கு கிழக்குப் பகுதியில் இருக்கின்றது. 1897ஆம் ஆண்டில் கட்டப்பட்ட இக்கட்டடம் பாரம்பரிய கட்டமைப்புகள் குறித்த நீதிபதி ஈ. பத்மநாபன் குழுவால் தரம் 1 பாரம்பரிய கட்டிடமாக வகைப்படுத்தப்பட்டுள்ளது. இங்கு பல தசாப்தங்களாக உடற்கூறியல் துறை செயல்பட்டு வருகின்றது. இது 2013ஆம் ஆண்டில் முந்தைய மத்திய சிறை வளாகத்தில் எம்.எம்.சியின் புதிய வளாகத்திற்கு ஓரு பகுதி மாற்றப்பட்டது. திசம்பர் 2017இல், பொதுப்பணித் துறை 719.7 மில்லியன் செலவில் பாரம்பரிய கட்டமைப்பை மீட்டெடுக்கத் தொடங்கியது. மீட்டமைக்கப்பட்டதும், கட்டமைப்பு அருங்காட்சியகமாக மாற்றப்பட்டு, தரைத் தளம் எம்.எம்.சியின் வரலாற்றையும், முதல் மாடியில் ஒப்பீட்டு உடற்கூறியல் மாதிரிகளையும் கொண்டுள்ள அருங்காட்சியமாக செயல்படுகிறது.
# மதராசு மருத்துவக் கல்லூரி

## புதிய வளாகம்

மெட்ராஸ் மருத்துவக் கல்லூரிக்கு ஆறு மாடி கட்டிடம் கொண்ட ஒரு புதிய வளாகம் 2010ஆம் ஆண்டில் முந்தைய மத்திய சிறை வளாகத்தில் 325,000 சதுர அடி (30,200 மீ 2) பரப்பளவில் கட்டப்பட்டது. இதன் பணிகள் 2012இல் நிறைவடைந்தது. வளாகத்தில் கிட்டத்தட்ட 1,250 மாணவர்கள் மற்றும் 400 ஆசிரிய மற்றும் பணியாளர்கள் பணியாற்றும் வகையில் வசதிகளுடன் கட்டப்பட்டது. 566.3 மில்லியன் டாலர் செலவில் இந்த வளாகம் கட்டப்பட்டு 2013இல் செயல்படத் தொடங்கியது. பழைய எம்.எம்.சி கட்டிடங்களில் தற்போது மருந்தியல் கல்லூரி, செவிலியர் பள்ளி செயல்படுகிறது. மேலும் சமீபத்தில் ஏற்படுத்தப்பட்ட செவியுணர்மையியல், பேச்சு கற்றல் மற்றும் நோயியல், கதிரியக்க சிகிச்சை மற்றும் ரேடியோ நோயறிதல் துறைகளும் பழைய கட்டடங்களில் செயல்படுகிறது.
# மதராசு மருத்துவக் கல்லூரி

## அங்கீகாரம்

1857ஆம் ஆண்டு முதல், இந்த கல்லூரி சென்னைப் பல்கலைக்கழகத்துடன் இணைக்கப்பட்டு, அனைத்துப் பட்டங்களையும் இப்பல்கலைக்கழகமே வழங்கியது. 1988ஆம் ஆண்டு தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக சட்டத்தின் படி, 1987ஆம் ஆண்டு இந்திய ஜனாதிபதியின் ஒப்புதல் பெற்றப் பின்னர் மருத்துவப் பல்கலைக்கழகம் பட்டங்களை வழங்கத் துவங்கியது. இந்த மதராசு மருத்துவக் கல்லூரி மற்றும் ஆராய்ச்சி நிறுவனம் (எம்.எம்.சி & ஆர்.ஐ) என்ற சுயாதீன பல்கலைக்கழகமாக அறிவிக்கப்பட்டது. பின்னர் தன்னாட்சி உரிமை விரைவில் திரும்பப் பெறப்பட்டு டாக்டர் எம்.ஜி.ஆர். மருத்துவ பல்கலைக்கழகத்துடன் இணைக்கப்பட்டது.
# மதராசு மருத்துவக் கல்லூரி

## மதராசு மருத்துவக் கல்லூரியுடன் இணைக்கப்பட்ட நிறுவனங்கள்

- ராஜீவ் காந்தி அரசு பொது மருத்துவமனை (ஆர்.ஜி.ஜி.ஜி.எச்), பூங்கா நகர், சென்னை - 600003
- தமிழ்நாடு அரசு பல் மருத்துவக் கல்லூரி, பூங்கா நகர், சென்னை - 600003
- பர்னார்ட் இன்ஸ்டிடியூட் ஆப் கதிரியக்கவியல், பார்க் டவுன், சென்னை - 600003
- மனநல நிறுவனம், கீழ்பாக்கம், சென்னை - 600010
- மகப்பேறியல் மற்றும் பெண்ணியியல் மற்றும் பெண்கள் மற்றும் குழந்தைகளுக்கான அரசு மருத்துவமனை (IOG & GH WC), எழும்பூர், சென்னை - 600008
- குழந்தைகள் சுகாதார நிறுவனம் மற்றும் குழந்தைகளுக்கான அரசு மருத்துவமனை (ஐ.சி.எச் & எச்.சி), எழும்பூர், சென்னை - 600008
- மண்டல கண் மருத்துவம் மற்றும் அரசு கண் மருத்துவமனை, சென்னை (RIOGOH), எழும்பூர், சென்னை - 600008
- அரசு மறுவாழ்வு மருத்துவ நிறுவனம், கே.கே. நகர், சென்னை - 600083
- மார்பக மருத்துவம் மற்றும் மார்பு நோய்கள் நிறுவனம், சேப்பாக்கம், சென்னை - 600031
- அரசு புற மருத்துவமனை, பெரியார் நகர், சென்னை
- தொற்று நோய்கள் மருத்துவமனை (சி.டி.எச்), தண்டையார்பேட்டை, சென்னை - 600081
# மதராசு மருத்துவக் கல்லூரி

## தரம்

2019ஆம் ஆண்டில் தி வீக், இந்தியாவின் மருத்துவக் கல்லூரிகளை தரவரிசைப்படுத்தியதில், மதராசு மருத்துவக் கல்லூரி ஒன்பதாவது இடத்தில் இருந்தது. 2020ஆம் ஆண்டில் தேசிய நிறுவன தரவரிசை கட்டமைப்பின் (என்ஐஆர்எஃப்) மருத்துவ நிறுவன தரவரிசையில் இக்கல்லூரி இந்தியாவில் 57வது இடத்தைப் பிடித்தது. சிஇஓ வேர்ல்ட் பத்திரிகை சார்பில் ஆண்டுதோறும் உலகின் தலைசிறந்த நாடுகளில் உள்ள மருத்துவக் கல்லூரிகள், ஃபேஷன், மேலாண்மை உள்ளிட்ட பல்வேறு கல்லூரிகளைத் தரப்படுத்தி வழங்கப்படும் தரவரிசையில் இக்கல்லூரி 64ஆவது இடத்தினைப் பெற்றது. இப்பட்டியலில் இந்தியாவினைச் சார்ந்த ஆறு மருத்துவ நிறுவனங்கள் முதல் 100 இடங்களுக்குள் இருந்தன.
# மதராசு மருத்துவக் கல்லூரி

## கலாச்சார நிகழ்வுகள்

மதராசு மருத்துவக் கல்லூரி ”*ரீவைவல்சு*” ("REVIVALS") என அழைக்கப்படும் கல்லூரிகளுக்கு இடையேயான கலாச்சார நிகழ்ச்சியினையும், *என்சியுரோ* ("ENCIERRO") இவரைத் தொடர்ந்து துணை முதல்வர் உள்ளார்.
நிறுவனத்தின் முதல்வர்: டாக்டர்.எ.தேராணிராஜன்
துணை முதல்வர்: டாக்டர்.மு.கவிதா
# மதராசு மருத்துவக் கல்லூரி

## மேனாள் மாணவர்களில் சிலர்

- அய்யத்தான் கோபாலன், 1888 கவுரவங்களுடன் (எல்.எம்.பி) தேர்ச்சி பெற்றார். தலைமை அறுவை சிகிச்சை நிபுணர், மருத்துவ பேராசிரியர், கேரளாவின் சமூக சீர்திருத்தவாதி (சுகனவர்தினி இயக்கத்தின் நிறுவனர் மற்றும் கேரளாவில் பிரம்மோசமாஜின் தலைவரும் பிரச்சாரகரும்)
- அய்யத்தான் ஜானகி அம்மாள் (எல்.எம்.பி) க .ரவங்களுடன். அறுவை சிகிச்சை நிபுணர், கேரளாவின் முதல் மலையாளி பெண் மருத்துவர் (மலபார்). டாக்டர் அய்யதன் கோபாலனுக்கு சகோதரி
- தமிழிசை சவுந்தரராஜன், தெலங்காணா ஆளுநர்.
- முக்தார் அகமது அன்சாரி, அறுவை சிகிச்சை நிபுணர் மற்றும் இந்திய தேசிய காங்கிரசின் தலைவர் (1927)
- சி.ஓ. கருணாகரன், பாக்டீரியாலஜிஸ்ட் மற்றும் திருவனந்தபுரம் அரசு மருத்துவக் கல்லூரியின் நிறுவனர். [சிறந்த ஆதாரம் தேவை]
- வி. மோகன், நீரிழிவு நிபுணர் மற்றும் பத்மஸ்ரீ பெறுநர்
- குருசாமி முதலியார், எம்.எம்.சியில் புகழ்பெற்ற பேராசிரிர், சென்னை மருத்துவர் [மேற்கோள் தேவை]
- அர்ஜுனன் ராஜசேகரன், சிறுநீரக மருத்துவர் மற்றும் பத்மஸ்ரீ மற்றும் டாக்டர் பி. சி. ராய் விருது பெற்றவர்
- ஜே.எஸ். ராஜ்குமார், சென்னை மருத்துவமனைகளின் லைஃப்லைன் குழு நிறுவனர். மேம்பட்ட லேபராஸ்கோபிக் அறுவை சிகிச்சை நிபுணர், முன்னாள் சர்ஜியன்ஸ் அசோசியேஷன் ஆஃப் இந்தியா (ஏ.எஸ்.ஐ) டி.என் & பி அத்தியாயம்
- மருத்துவ பேராசிரியரும் பத்மஸ்ரீ பெறுநருமான கதியால ராமச்சந்திரா
- அன்புமணி இராமதாசு, முன்னாள் மத்திய சுகாதார அமைச்சர்
- நடேசன் ரங்கபஷ்யம், காஸ்ட்ரோஎன்டாலஜிஸ்ட் மற்றும் பத்ம பூஷண் பெறுநர்
- இந்தியாவின் முதல் பெண் மருத்துவர்களில் ஒருவரான முத்துலட்சுமி ரெட்டி
- முதல் வேதியியல் மருந்து அமினோப்டெரினின் தொகுப்புக்காக அறியப்பட்ட எல்லப்பிரகத சுப்பாராவ், பின்னர் மெத்தோட்ரெக்ஸேட். ஃபோலிக் அமிலம் மற்றும் டைதில்கார்பமாசின் தொகுப்பு மற்றும் அடினோசின் ட்ரைபாஸ்பேட் மற்றும் கிரியேட்டின் சுத்திகரிப்பு ஆகியவற்றிற்கும் இவர் அறியப்படுகிறார்.
- சி. உ. வேல்முருகேந்திரன், நரம்பியல் நிபுணர் மற்றும் பத்மஸ்ரீ பெறுநர்
- சண்முகம் காமேசுவரன், பத்மசிறீ மற்றும் பி. சி. ராய் விருதாளர், காது மூக்கு தொண்டை நிபுணர்
- ஆபிரகாம் வெர்கீஸ், மருத்துவர், ஆசிரியர், எழுத்தாளர் மற்றும் யு.எஸ். தேசிய மனிதநேய பதக்கத்தைப் பெற்றவர்
- ராமன் விஸ்வநாதன், மார்பு மருத்துவர் மற்றும் பத்ம பூஷண் பெறுநர் [மேற்கோள் தேவை]
- சிவபாதம் விட்டல், நாளமில்லா அறுவை சிகிச்சை நிபுணர் மற்றும் பத்மஸ்ரீ மற்றும் டாக்டர் பி. சி. ராய் விருதைப் பெற்றவர்
- பி. கே. ஆர். வாரியர், இருதய அறுவை சிகிச்சை நிபுணர், எழுத்தாளர் மற்றும் சமூக ஆர்வலர்
- வி. மைத்ரேயன் நாடாளுமன்ற மேனாள் உறுப்பினர்
- மாதனூர் அகமது அலி அறுவை சிகிச்சை நிபுணர்
# மதராசு மருத்துவக் கல்லூரி

## குறிப்பிடத்தக்க ஆசிரியர்கள்

- சுப்பிரமணியன் கல்யாணராமன், நரம்பியல் அறுவை சிகிச்சை நிபுணர், சாந்தி ஸ்வரூப் பட்நகர் பரிசு பெற்றவர்
- த. ச. கனகா, ஆசியாவின் முதல் பெண் நரம்பியல் அறுவை சிகிச்சை நிபுணர்
# கீழ்பாக்கம் மருத்துவக் கல்லூரி

**கீழ்ப்பாக்கம் மருத்துவக் கல்லூரி** (*Kilpauk Medical College*) தமிழ்நாட்டின் முதன்மை மருத்துவக் கல்லூரிகளில் ஒன்று. 1960ஆம் ஆண்டு தமிழக அரசால் தொடங்கப்பட்டது. இக்கல்லூரி வளாகம் சென்னையில் அண்ணா நகர் பகுதியில் பூந்தமல்லி நெடுஞ்சாலையின் இருபக்கங்களிலும் அமைந்துள்ளது. இக்கல்லூரி தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது.
# பாண்டரங்கண்ணனார்

**பாண்டரங்கண்ணனார்** சங்ககாலப் புலவர். புறநானூறு 16 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் உள்ளது. அதில் இவர் சோழன் இராசசூயம் வேட்ட பெருநற்கிள்ளியின் வெற்றியைப் பாராட்டியுள்ளார்.
# பாண்டரங்கண்ணனார்

## புலவர் பெயர் விளக்கம்

பாண்டரங்கம் என்பது சிவபெருமானின் ஆடல்களில் ஒன்று.
# பாண்டரங்கண்ணனார்

## பெருநற்கிள்ளியின் இராசசூயம்

இவன் முருகன் போல் சீற்றம் கொண்டவனாம்.  
குதிரைப்படை கொண்டு பகைவரை வென்றானாம்.  
பகைநாட்டு வீட்டுக்கூரை மரங்களை விறகாக்கிக் கொண்டானாம்.  
விளைவயல்களைக் கவர்ந்துகொண்டானாம்.  
நீர்த்துறைகளில் தன் களிறுகள் படிய விட்டுவிட்டானாம்.  
இவன் ஊரைக் கொளுத்திய தீ ஞாயிறு போல் ஒளி வீசியதாம்.
# ஆசீவகம்

, அசீவகர் ஒருவரைச் சந்தித்து பரிநிர்வாணம் பற்றி அறிந்து கொள்கிறார். ]]
**ஆசீவகம்** (*Ājīvika*) என்பது ஒரு இந்திய மெய்யியல் கொள்கையும், துறவு வாழ்க்கையும் ஆகும்.
இது பொ.ஊ.மு. 6 ஆம் நூற்றாண்டில் புத்தர், மகாவீரர் ஆகியோருக்கு சமகாலத்தில் வாழ்ந்த மற்கலி கோசாலர் என்பவர் உருவாக்கிய ஒரு சமய நெறியாகும். இந்த ஆசீவக மெய்யியல் பற்றிய நூல்கள் கிடைக்கவில்லை. ஆயினும் பௌத்தம், சைனம் போன்ற சமய நூல்களில் இருந்தும், பிற தொல்பொருளியல் நூல்களிலிருந்தும் ஆசிவக தத்துவங்கள் பற்றிய சில கருத்துக்களை அறியமுடிகிறது. ஆசிவகம் ஊழ்வினையை அதிகம் வலியுறுத்துகிறது.
# ஆசீவகம்

## பெயர்க்காரணம்

ஆசீவகம் என்பது தமிழ்ச் சொல் எனக் கொண்டு ஆதி.சங்கரன் என்பவர் பின்வரும் விளக்கத்தினைக் கொடுத்துள்ளார்.
ஆசீவகம் = ஆசு+ஈவு+அகம்  
ஆசு - பிழையற்ற செம்மையான தோல்வியேற்படுத்தாத கேட்ட போதே தங்கு தடையின்றி மடையுடைந்த வெள்ளமென,
ஈவு – தீர்வு
அகம் - தருமிடம் என்பதே ஆசீவகமாகும்.  
ஆசீவகம் என்ற சொல்லின் வேரினை கணக்கியல் வழி நின்று விளக்குவோம். எட்டுக்குள் எத்தனை இரண்டுகள் உள்ளன என ஒருவர் அறிய விரும்புகிறார். வகுத்தல் முறையில் நான்கு எனக் கண்டு கொள்கிறார். எட்டு, இரண்டு என்பன அவரிடம் உள்ளவை. இவை, முறையே முதலி, வகுத்தியாம். அவற்றைக் கொண்டு அவர் பெற்ற விடை நான்கு. இதற்குப் பெயர் ஈவு. ஆக, எந்த ஒரு அறிந்த செய்தியிலிருந்தும் அறியாமல் உள்ள விடையை அறியலாம். அதற்கு ஈவு என்று பெயர். ஈவு என்பது வகுத்தும் பகுத்தும் பெறப்படும் விடையாம். கணக்கியலில் மட்டுமின்றி இயங்கியலில் உள்ள அனைத்துத் திணை, துறை, பல்தொழில், மூவிடம், ஐம்பாலிலும் நமக்குத் தெளிய வேண்டியவற்றைப் பகுத்தும் வகுத்தும் நாம் காணும் விடை ஈவு ஆகும்.  
பண்டைக் கால மாந்தன் சாதி, சமயப் பாகுபாடுகள் இன்னதென்று அவனுக்குள் நஞ்சூட்டப் படுமுன்னர் வெள்ளந்தியாக வாழ்ந்த காலத்திலும், அவனது உடலியல், மருத்துவம், உழவு, தொழில், வானியல் போன்றவற்றில் பல்வேறு ஈவுகள் அவனுக்குத் தேவைப்பட்டன. தன்னை விடவும் படிப்பறிவிலோ, பட்டறிவிலோ தேர்ந்த வல்லுநர்களை அடையாளம் கண்டு அணுகிடப் போதுமான செய்திப் பரிமாற்றங்களும் ஏந்துகளும் இல்லாத சூழலில் யாரிடம் தனக்கான ஈவு பெறுவது?  
அவனுக்கும் அன்று ஈவு கொடுப்பதற்கு ஒரு இடம் இருந்தது. அதுவே ஆசீவகத் துறவிகளின் கற்படுக்கை. அங்குச் சென்று தனக்குத் தேவையான ஈவுகளைப் பெற்றதால் அத் துறவிகளின் கற்படுக்கை ஈவகம் (ஈவு+அகம்) எனப் பெயர் பெற்றது. (உணவு தருமிடம் உணவகம் எனவும், மழிக்குமிடம் மழிப்பகம் எனவும் வழங்குதல் போன்று.) இதற்காக கைம்மாறு எதுவும் கருதாமல் எவ்வகைப் பிழையுமின்றிச் செம்மையாக ஈவு தந்ததால் ஆசு+ஈவகம் எனச் சிறப்பிக்கப் பட்டது. கைம்மாறு கருதாத செம்மையான கவி ‘ஆசுகவி’ எனச் சிறப்பிக்கப் பட்டது போல், இக்கற்படுக்கைகள் ஆசீவகக் கற்படுக்கைகள் எனவும், இங்கிருந்த துறவிகள் ஆசீவகத் துறவிகள் எனவும் பெயரிடப் பெற்றுச் சிறப்புற்றனர்.  
ஆசீவகம் என்ற பெயர் அத்துறவிகளின் வாழிடத்திற்கான பெயரேயாம். அத்தீர்வுகளைத் தருபவர்கள் சித்தர்கள் ஆவர்.
# ஆசீவகம்

## பெயர்க்காரணம்

### ஆசீவகம் என்பது தமிழ்ச் சொல்லா?

ஆசீவகம் பற்றிய குறிப்புகள் தமிழ் இலக்கியங்களில் மிகவும் அருகியே காணப்படுகின்றன. ஆசீவகம் பற்றி தமிழ் இலக்கியங்களை ஆராய்ந்த அறிஞர்கள் தமிழ் இலக்கியங்களில் ஆசீவகம் பற்றி கூறப்பட்டுள்ளவைகளைத் தொகுத்துக் கூறியுள்ளனர்.
ஆசீவகம் என்ற சொல் சங்க இலக்கியத்தில் இல்லை. சிலப்பதிகாரத்தில் ஒரு இடத்திலும் மணிமேகலையில் ஒரு இடத்திலும் மட்டுமே சமகாலத்தில் தமிழ்நாட்டில் வாழ்ந்த ஆசீவகர்களைக் குறிக்கும் வகையில் குறிப்பிடப்பட்டு உள்ளது. நீலகேசியிலும், சிவஞானசித்தியாரிலும் ஆசீவகக் கருத்துக்கள் கூறப்படுகின்றனவே தவிர சமகாலத்தில் வாழ்ந்த ஆசீவகர்களைக் குறிப்பதாக இல்லை. தக்கயாகப்பரணியின் உரையாசிரியர் கூறுவதும், நன்னூல் உரையாசிரியர் மயிலைநாதர் கூறுவதும், நிகண்டுகள் குறிப்பிடும் ஆசீவகர் என்ற சொல்லும் அத்தகையவே. பொ.ஊ. எட்டாம் நூற்றாண்டுக்குரிய, காஞ்சி காமாட்சி அம்மன் கோவிலில் உள்ள கல்வெட்டில் ஆசீவகர் பற்றிக் குறிப்பிடப்பட்டு இருப்பதாக கூறப்படுகிறது. அதைப் பற்றிக் குறிப்பிடும் அறிஞர்கள் (திரு டி.வி.மகாலிங்கம் மற்றும் திருமதி ர. விஜயலட்சுமி) அந்தக் கல்வெட்டின் வரிகளையோ அக்கல்வெட்டு தொல்லியல் துறையின் தொகுப்பில் இடம்பெற்று இருந்தால் அந்தத் தொகுப்பு எது என்பதையோ குறிப்பிடவில்லை.எனவே அக்கல்வெட்டில் என்ன கூறப்பட்டு உள்ளது என்பதை அறிய முடியவில்லை. தேவாரத்தில் சமண, பௌத்தர்கள் ஏராளமான இடங்களில் குறிப்பிடப்பட்டுள்ளனர். ஆனால் ஆசீவகர் ஒரு இடத்தில் கூட குறிப்பிடப்படவில்லை. எனவே ஆசீவகம் சங்க காலத்துக்குப் பின்பு தமிழ்நாட்டுக்கு வந்து திருநாவுக்கரசர், திருஞானசம்பந்தர் காலத்துக்கு முன்பு தமிழ்நாட்டில் மறைந்து விட்டது என்பது தெளிவாகிறது. சித்தர் பாடல்களிலும் ஒரு இடத்தில் கூட ஆசீவகம் என்ற சொல் இடம் பெறவில்லை. எனவே ஆசீவகம் தமிழ்நாட்டில் தோன்றியது என்பதும் ஆசீவகம் என்பது தமிழ்ச்சொல் எனக் கொண்டு பொருள் கூறுவதும், ஆசீவகர் தமிழ் சித்தர்கள் என்று கூறுவதும் பொருந்துமாறில்லை.
# ஆசீவகம்

## பெயர்க்காரணம்

### கல்வெட்டுகளில் ஆசீவகருக்கு வரிவிதிப்பா?

தமிழ்நாடு, ஆந்திரா, கர்நாடகா ஆகிய பகுதிகளில் உள்ள கல்வெட்டுகளில் 'ஆசுவக் கடமை' முதலிய பெயர்களில் குறிப்பிடப்படும் வரி ஆசீவகர்க்குப் போடப்பட்ட வரி எனக் கருதிய ஏ.எல். பாஷம் அதைக் கொண்டு ஆசீவகர்கள் தமிழ்நாட்டில் பொ.ஊ. 14 ஆம் நூற்றாண்டு வரை வாழ்ந்ததாக முடிவு செய்தார். இந்திய மரபைப் பொருத்தவரை தொழில் மூலம் ஈட்டும் வருவாய்க்குத்தான் வரிவிதிக்கப்படுமே தவிர பின்பற்றும் மதத்துக்காக வரிவிதிக்கப்பட மாட்டாது. கல்வெட்டுகளில் பற்பல தொழில் செய்வோருக்கான வரிகளைக் கூறும்போது ஆசுவ வரியும் கூறப்பட்டுள்ளது. ஆசுவ வரி என்பது உண்மையில் குதிரைக்காரர்களுக்குப் போடப்பட்ட வரியே என்பதை அறிஞர் விஜயலட்சுமி தனது 'தமிழகத்தில் ஆசீவகர்கள்' என்ற நூலில் ஆராய்ந்து விளக்கியுள்ளார்.
# ஆசீவகம்

## பெயர்க்காரணம்

### தவறான பெயர்க்காரணம்

தமிழ் மொழியில் 'சீவகம்' எனும் சொல்லிற்கு 'வாழ்தல்' என்று பொருள். ஆசீவகம்(ஆ+சீவகம்) எனும் சொல்லிற்கு 'இறத்தல்' என்றும் 'வாழ்தல்' என்றும் பெயர்க்காரணங்கள் கொடுக்கப்பட்டு வந்துள்ளது
# ஆசீவகம்

## வேறு பெயர்கள்

ஆசீவக நெறியைப் பின்பற்றுபவர்கள் பல்வேறு பெயர்களால் அறியப்படுகிறார்கள். அப்பெயர்களாவன:
1. ஆசீவகர்
1. மற்கலியர்
1. ஏகாந்த வாதி
1. சித்தர் (அ) ஆசீவக சித்தர்
1. அண்ணர் (அ) அண்ணல் - சித்தன்னவாசல்(அண்ணல் வாயில், சித்தர் அண்ணல் வாயில்), திருவண்ணாமலை(திரு அண்ணர் மலை), அண்ணமங்கலம்(அண்ணல் மங்கலம்), கருப்பண்ண சாமி(தன்னைவிட அறிவில் முதிர்ந்தோரையும் வயதில் முதிர்ந்தோரையும் அண்ணன் என்று அழைக்கும் வழக்கமும் இதனடியே தோன்றியதேயாகும்.).
1. போதி சத்துவர்
1. தீர்த்தங்கரர் (தீர்த்தம்+கரர்)
1. தீர்த்தவிடங்கர்  
ஆசீவக நெறியின் மெய்யியல் கோட்பாட்டின் படி, ஊழ்க மெய்யியலில்(யோகம்) உள்ள நிலைகளுள் இறுதி நிலையான ஐயநிலை (நல்வெள்ளை நிலை (அ) கழிவெண் பிறப்பு (அ) பரமசுக்க நிலை) என்பது ஆண்நாடியா அல்லது பெண் நாடியா எனப் பகுத்தறிய இயலாத நிலையினை உணர்த்துவதாகும். இந்த நிலையினை கைவரப் பெற்றவர்களே, வீடுபேறடைந்து, ஐயன் (சாத்தன்) என்றும், ஆர் என்னும் சிறப்பு விகுதி சேர்த்து ஐயனார்(கோழிக்கொடியோன், சாதவாகனன்,ஐயர் மற்றும் ஐயங்கார் ஆகிய சொற்களும் இதிலிருந்து தோன்றியவையாகும்.  
மதிப்பிற்கும் சிறப்பிற்கும் உரிய பெரியோரை **ஐ** என்று குறிக்கும் வழக்கு சங்ககாலம் தொட்டே இருந்து வந்துள்ளதனை திருவள்ளுவர் தமது 771ஆம் குறளில் நெடுமொழி வஞ்சியில் பாடியுள்ளதன் மூலம் அறியலாம்.
# ஆசீவகம்

## ஆசீவக நெறியும் மோரியப்(மௌரிய) பேரரசும்

### பிந்துசாரர்

தன் தந்தை சந்திரகுப்த மோரியர் போல இல்லாமல், பிந்துசாரர் ஆசீவக நெறி மேல் நாட்டம் கொண்டிருந்தார். பிந்துசாரரிடம் ஆட்சி பொறுப்பை ஒப்படைத்துவிட்ட சில காலத்திற்குப் பின்பு சந்திரகுப்த மோரியர், சைன நெறியைப் பின்பற்றித் துறவுபூண்டார். பிந்துசாரரின் மனைவிகளுள் ஒருவரான சம்பாவைச்(தற்போதைய பாகல்பூர் மாவட்டம்) சேர்ந்த ராணி சுபதாரங்கியும் (அக்கமகேசி) ஆசீவக நெறியைச் சேர்ந்த அந்தணர் ஆவார். பிந்துசாரரின் குருவான பிங்கலவட்சவரும் (சனசனர்) ஆசீவக நெறியை சேர்ந்த அந்தணர். பொ.ஊ.மு. 4ஆம் நூற்றாண்டுக்கு முன்பே ஆசீவக நெறி பண்டைய தமிழகம் மட்டுமில்லாமல் பண்டைய இந்தியா முழுவதும் இருந்தாலும், பிந்துசாரின் ஆட்சியின் போது, வடஇந்தியாவில் ஆசீவக நெறி புகழின் உச்சியை அடைந்தது.
# ஆசீவகம்

## ஆசீவக நெறியும் மோரியப்(மௌரிய) பேரரசும்

### அசோகர்

பிந்துசாரருக்குப் பின் ஆட்சி பொறுப்பை ஏற்ற அவரது மகன் அசோகரின்(பொ.ஊ.மு. 232 அல்லது பொ.ஊ.மு. 273) காலத்தில் பல்வேறு ஆசீவக பாறைவெட்டுக் குகைகள், பிகார் மாநிலத்தின் ஜகானாபாத்(Jahanabad) மாவட்டத்தில் உள்ள பராபர்(Barabar) எனும் ஊரில் கட்டப்பட்டது. பொ.ஊ. 2 ஆம் நூற்றாண்டில் இயற்றப்பட்ட பௌத்தர்களின் நூலான அசோகவதனத்தின் படி, அசோகர் பௌத்த நெறியைப் பின்பற்றிய பின்பு கொல்லாமையை பின்பற்றவில்லை எனக்குறிப்பிடுகிறது. சிறிது காலம் கழித்து, பாட்டலிபுத்திரத்தில் (Pataliputra) மற்றொரு நிர்கரந்தாவைப் பின்பற்றுபவர், இதேபோன்றதொரு ஓவியம் வரைந்ததால், அசோகர் அவரையும் அவரது முழு குடும்பத்தையும் சேர்த்து வீட்டோடு எரித்தார். அவர், அசோகர் ஆசீவகத்தையும் ஜைனத்தையும் அழிக்கப் பயன்படுத்திய அதே முறையைக் கொண்டு பௌத்த நெறியை வடஇந்தியாவில் அழித்தார் என அசோகவதனம் குறிப்பிடுகிறது.
1. பௌத்தர்களின் நெறி நூலான **மஜ்ஹிமா நிகாயம்**
1. பொ.ஊ. 2ஆம் நூற்றாண்டில் இயற்றப்பட்ட பௌத்தர்களின் நூலான **அசோகவதனம்**
1. பொ.ஊ. 2ஆம் நூற்றாண்டில் இயற்றப்பட்டதாகக் கருதப்படும் சீத்தலைசாத்தனார் இயற்றிய புத்தக் காப்பியம் மணிமேகலை
1. பொ.ஊ. 10ஆம் நூற்றாண்டில் இயற்றப்பட்ட ஜைனர்களின் ஐஞ்சிறுங்காப்பியங்களுள் ஒன்றான நீலகேசி
1. பொ.ஊ. 12ஆம் நூற்றாண்டில் இயற்றப்பட்டதாகக் கருதப்படும் பெரியபுராணம்
ஆகிய கல்வெட்டு மற்றும் இலக்கியச் சான்றுகள், ஆசீவக நெறியையும் ஜைன நெறியையும் பிரித்துக் காட்டுகின்றன. பிறகு, பொ.ஊ. 13ஆம் நூற்றாண்டு வாக்கில் ஆசீவக நெறி ஜைன நெறியின் உட்பிரிவு எனும் தவறான ஒரு கண்ணோட்டம் உருவானது. இதற்கான சான்றாக,
1. பொ.ஊ. 13ஆம் நூற்றாண்டில் அருணந்தி சிவாச்சாரியாரால் இயற்றப்பட்ட சிவஞான சித்தியார்
1. பொ.ஊ. 12ஆம் நூற்றாண்டில் தோன்றிய தக்கயாகப் பரணி என்னும் நூலுக்கு எழுதப்பட்ட உரையான 16ஆம் நூற்றாண்டில் இயற்றப்பட்ட தக்கயாகப்பரணியுரை
ஆகிய இலக்கியங்கள் உள்ளன. இந்தத் தவறான கண்ணோட்டத்தினை **மயிலை திரு.சீனி. வேங்கடசாமி** அவர்கள், தான் இயற்றிய **பௌத்தமும் தமிழும்** எனும் நூலில் குறிப்பிடுகிறார்.
# ஆசீவகம்

## ஆசீவக நெறியும் மோரியப்(மௌரிய) பேரரசும்

### ஆசீவக நெறியின் தோற்றத்தின் காலம் பற்றிய குழப்பம்

மற்கலி கோசாலரால் ஆசீவக நெறி தோற்றுவிக்கப்பட்டதென்றும், அவர் ஏற்கனவே பலகாலம் இருந்த நெறியைப் பின்பற்றினார் என இருவேறு கருத்துகள் நிலவி வருகின்றன.
# ஆசீவகம்

## ஆசீவக நெறியைப் பற்றி கல்வெட்டுகளில் மற்றும் இலக்கியங்களில் உள்ள செய்திகள்

### மோரிய அரசர் அசோகரின் கல்வெட்டு

அசோகரின் கல்வெட்டுகளுள் ஒன்றில் ஆசீவக நெறி பற்றி சில செய்திகள் உள்ளன.  
சந்திரகுப்தனின் பேரனான அசோகர் (பொ.ஊ.மு. 273-232) புத்த சித்தாந்தங்களால் ஈர்க்கப்பட்டார். அசோகரின் ஆணைகளில் ஆசீவகர் (அஜீவிகாஸ்) பற்றிய குறிப்பு உள்ளது, அங்கு தம்மமாத்மாவின் (சட்ட அதிகாரிகள்) கடமைகள் கையாளப்படுகின்றன. கல்வெட்டு கூறுகிறது:
# ஆசீவகம்

## ஆசீவக நெறியைப் பற்றி கல்வெட்டுகளில் மற்றும் இலக்கியங்களில் உள்ள செய்திகள்

### மணிமேகலை

சீத்தலைசாத்தனார் என்பவரால் இயற்றப்பட்ட மணிமேகலை எனும் காப்பியத்தில் **சமயக் கணக்கர் தம் திறம் கேட்ட காதை** எனும் காதையில் உள்ளப் பாடலில் அக்காலத்தில் தமிழகத்தில் இருந்த ஆறு வகையான மதங்களில் ஆசீவக நெறியும் ஒன்றாகக் காட்டப்பட்டுள்ளது. ஆசீவக நெறியின் கோட்பாடுகளையும் இக்காப்பியம் விளக்குகிறது. !! ஆசீவக நெறி !! ஜைன நெறி
|-
| **நெறியின் பெயர்கள்** || ஆசீவகம், ஏகாந்த வாதம்(ஜைனர்கள் படி) || அருகம், ஆருகதம், நிகண்ட வாதம், சாதி அமணம், ஜைனம்
|-
| **நெறியைப் பின்பற்றுபவரின் வேறு பெயர்கள்** || ஆசீவகர், மற்கலியர், ஏகாந்த வாதி(ஜைனர்கள் படி), சித்தர் (அ) ஆசீவக சித்தர், அண்ணர் (அ) அண்ணல், தீர்த்தங்கரர், தீர்த்தவிடங்கர். || ஜைனர், நிகண்ட வாதி, அருகர், ஆருகதர், சாதி அமணர், தீர்த்தங்கரர்.
|-
| **விதிக் கொள்கை** || தமிழரின் நாடி சோதிடத்தில் உள்ளதைப் போல ஒருவருக்கு நடக்கும் நன்மை தீமை அனைத்தும் முன்னமே நிர்ணயிக்கப்பட்டது. ஒருவரால் விதியை மாற்ற முடியாது. || துறவறத்தால் வீடுபேறடைதலை முன்னதாகவே பெறுதல் முடியும். அதாவது, துறவறத்தால் விதியை மாற்ற முடியும்.
|-
| **கருமபலன் கொள்கை** || ஒருவர் தான் ஏற்கனவே செய்த கருமத்தின் பலனை அனுபவித்தே ஆகவேண்டும். அதை மாற்ற முடியாது. ஆனால், துறவறத்தின் மூலம் புதிய கருமபலன் உருவாகுவதை மட்டுமே தடுக்க முடியும். அதுவும் விதிப்படிதான். || ஒருவர் தான் ஏற்கனவே செய்த கருமத்தின் பலனை, அவர் துறவறத்தின் மூலம் நீக்க முடியும். மேலும், துறவறத்தின் மூலம் புதிய கருமபலன் உருவாகுவதையும் தடுக்க முடியும்.
|-
| **வீடுபேறடைதல் கொள்கை** || உயிர்கள் வீடுபேறடைதல் முன்னமே நிர்ணயிக்கப்பட்ட ஒன்று. உயிர்கள் என்ன முயன்றாலும் வீடுபேறடைதல் என்பதை முன்னதாகவோ பின்னதாகவோ அடைய முடியாது. || உயிர்கள் தாழாது முயன்றால் வீடுபேறடைதல் உறுதி.
|-
| **துறவறக் கொள்கை** || துறவறம் முறையானதாகக்(Professional) கருதப்பட்டது. இல்லறத்திலும் வீடுபேறுண்டு. || வீடுபேறு பெற துறவறம் மேற்கொள்ளப்பட்டது. துறவிக்கு உலகியல் பற்றிய சிந்தனை இருந்தால் துறவறம் கை கூடாது.
|-
| **மறுபிறப்பு கொள்கை** || வீடுபேறு அடையும் வரை உயிர்கள் பிறப்பெடுக்கும். வீடுபேறடைந்த உயிர்கள், மறுபடியும் பிறப்பெடுக்கும். || வீடுபேறு அடையும் வரை உயிர்கள் பிறப்பெடுக்கும். வீடுபேறடைந்த உயிர்கள், மறுபடியும் பிறப்பெடுப்பதில்லை.
|-
| **ஊழின் பொருள் மற்றும் வகை** || ஊழ் என்பதற்கு ஆசீவகம் கூறும் பொருள் **இயற்கை நிகழ்வு** என்பதே. அணுக்களின் புணர்வினாலும், பிரிவினாலும் (காலம், கருவி போன்றவற்றின் துணையினால்) ஏற்படும் இயற்கை மாற்றத்தையே இந்த ஊழ் எனும் சொல் குறிக்கும். நல் ஊழ் மற்றும் தீ ஊழ் என்ற பாகுபாடு இல்லை. || ஊழ் என்ற சொல்லுக்குப் பல பிறவிகளாகத் தொடர்ந்து வரும் பாவம், புண்ணியம் ஆகியவற்றின் தொகுப்பு என்பது பொருள். நல் ஊழ் மற்றும் தீ ஊழ் உண்டு.
|}
# ஆசீவகம்

## நிறுவியவர்கள்

- மற்கலி கோசாலர் - நியதிக்கொள்கை
- பூரணகாசியபர் - அகரியாவாதம்
- பகுத கச்சானர் - அணுக்கொள்கை
# மற்கலி கோசாலர்

**மக்கலி கோசாலர்** (Makkhali Gosala) என்பவர் ஆசீவகம் இயக்கத்தை நிறுவியவர். இவர் இயற்பெயர் மாசாத்தன் மற்றும் மன்கலி. இவர் பிறப்பு பொ.ஊ.மு. 523 என்பர். ஐயனார் எனும் அறப்பெயர் சாத்தன் திருப்பட்டூரைத் தலைநகராகக் கொண்டு அரசாண்ட குறுநிலமன்னன் மரபைச் சேர்ந்தவர். திருப்பட்டூர் இன்றைய திருச்சி-சென்னை நெடுஞ்சாலையில் அமைந்துள்ளது. இவர் வடநாடு சென்று திகம்பரப்பிரிவைத் தோற்றுவித்த மகாவீரருடன் ஆறு ஆண்டுகள் பணியாற்றி, பின் கருத்து வேறுபாடு காரணமாக தமக்கென்று சங்கம் அமைத்துக் கொண்டார்.  
ஆசீவகம் என்ற சங்கத்தை சாவத்தி நகரில் வாழ்ந்த ஆலகாலா எனும் குயப்பெண் வீடே தலைமையகமாக விளங்கியது. "வைதிகநெறி" எனும் விதிக் கொள்கைக்கு எதிரான வாழ்க்கை முறை. குறிப்பாக, பொ.ஊ.மு. 600 முதல் பொ.ஊ. 250 வரை தமிழ் மக்களின் பேரியக்கமாகத் தழைத்தோங்கி வாழ்ந்த ஒரு சமய நெறி.  
**ஐயனாரே மற்கலி:**  
திருப்பட்டூர் என்று அழைக்கப்பெறும் திருப்பிடவூர், திருச்சி-பெரம்பலூர் சாலை வழியில் உள்ளது. இங்கே ஐயனார் கோயில் உள்ளது. ஐயனார் வழக்கமாக இடங்கையில் வைத்திருக்கும் செண்டுக்குப் பதிலாக, இங்கே, குட்டையான ஓலைச் சுவடியை வைத்திருக்கிறார்.  
"கயிலையிற் கேட்டமா சாத்தனார் தரித்தந்தப் பாரில் வேதியர் திருப்பிட வூர்தனில்" என்று பெரியபுராணம் உரைக்கும் 'திருப்பிடவூர் பெருஞ்சாத்தன்' இவரே. 'கயிலையில் ஆதிநாதரிடமிருந்து 'ஆதி உலா' நூலைப் பெற்று வந்தவர் 'திருப்பிடவூர் பெருஞ்சாத்தன்' என்பது பெரியபுராணச் செய்தி. ஆதிநாதர் என்பவர் 'ரிஷப தேவர்' எனும் முதல் சமண-அமணத் திருத்தங்கரர் ஆவார். ஆதிநாதரிடம் பெற்ற மெய்யியல் கோட்பாட்டையே இந்நிகழ்வு எடுத்துக் காட்டுகிறது. ஆதி உலா என்பது மற்கலி எழுதிய 'ஒன்பதாம் கதிர்' எனும் நூல் என்ற ஐயப்பாடு தெளிவுபடுத்தப்பட வேண்டியிருக்கிறது.  
பொதுவாக ஐயனார் கோயிலில் கல்வெட்டு இருப்பதில்லை. ஆனால், இக்கோயிலில் கல்வெட்டு உள்ளது. அதில்,  
"திருமண்டப முடையார் கோயிலிற் கூத்தாடுந் தேவர்க்கு" எனும் வரிகளில், 'கூத்தாடும் தேவர்' எனும் வரிகள் நோக்கத் தக்கனவாகும். எனில், மற்கலியின் இறுதிப் பெருநடனமே இதன் பொருளாகும் எனவாம்.  
ஆசீவகத் தலைவர் பூரணரை உறையூரில் கண்டு சமய வழக்காடியதாக நீலகேசி உரைப்பது, திருப்பிடவூர், உறையூர், ஆசீவகம் இவற்றுக்கு இடையேயான உறவை வெளிப்படுத்தும் நிகழ்வாகவும் கொள்ளலாம்.  
ஆக, பிடவூர்ப் பெருஞ்சாத்தன் எனும் ஐயனாரே மற்கலி எனலாம்.
# மற்கலி கோசாலர்

## மறைவு

மகாவம்சம் நூலின் அடிப்படையில் வரலாற்று அறிஞர், ஏ. எல். பசாம், மக்கலி கோசாளர், பொ.ஊ.மு. 484ல் மறைந்ததாக கருதுகிறார்.
# அல் அமீன் (துடுப்பாட்டக்காரர்)

**<big>**அல் அமீன்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | வலதுகை மிதவேகப் பந்துவீச்சு |  |
| **முதல்** | ** ஏ-தர ** |  |
| ஆட்டங்கள் | ஆறு | ஆறு |
| ஓட்டங்கள் | 73 | 34 |
| துடுப்பாட்ட சராசரி | 10.42 | 8.50 |
| 100கள்/50கள் | -/- | -/- |
| அதிக ஓட்டங்கள் | 17 | 14* |
| பந்து வீச்சுகள் | 366 | 342 |
| இலக்குகள் | மூன்று | 13 |
| பந்துவீச்சு சராசரி | 63.00 | 11.46 |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 1/19 | 4/30 |
| பிடிகள்/ஸ்டம்புகள் | 2/- | 2/- |
| Debut: 2000  
Last appearance: 2001  
Source: கிரிக்இன்ஃபோ | } |  |  
** அல் அமீன்** (*Al Amin*, பிறப்பு: செப்டம்பர் 6 1972), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் வங்காளதேசத் துடுப்பாட்ட அணிக்காக தேர்வுத் துடுப்பாட்டம் , பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார் .மேலும் வங்காளதேச பிரீமியர் லீக் போட்டிகளில் பரிசல் புல்ஸ் அணிக்காக இருபது20 போட்டிகளில் விளையாடி வருகிறார். ராஜாஷி பல்கலைக்கழகத்தில் பயின்றார்.
# அல் அமீன் (துடுப்பாட்டக்காரர்)

## தேர்வுத் துடுப்பாட்டம்

2013 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது . அக்டோபர் 21 , இல் தாக்காவில் நடைபெற்ற நியூசிலாந்துத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 1 பந்துகளில் இறுதிவரை ஆட்டமிழக்காமல் இருந்தார் ஆனால் ஓட்டங்களை எடுக்கவில்லை. பின் பந்துவீச்சில் துவக்க ஓவர்களை வீசினார். இதில் 16 ஓவர்கள் வீசினார். அதில் 3 ஓவர்கள் மெய்டனாகும். 58 ஓட்டங்களை விட்டுக்கொடுத்து 1 இலக்கினைக் கைப்பற்றினார். இவரின் பந்துவீச்சுசராசரி 3.62 ஆகும். இந்தப்போட்டி சமனில் முடிந்தது.
# அல் அமீன் (துடுப்பாட்டக்காரர்)

## தேர்வுத் துடுப்பாட்டம்

### இறுதிப் போட்டி

2014 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது . அக்டோபர் 25 , இல் தாக்காவில் நடைபெற்ற சிம்பாப்வே துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 15 பந்துகளில் 9 ஓட்டங்கள் எடுத்தார். பின் பந்துவீச்சில் துவக்க ஓவர்களை வீசினார். இதில் 14 ஓவர்கள் வீசினார். அதில் 1 ஓவர் மெய்டனாகும். 45 ஓட்டங்களை விட்டுக்கொடுத்து 3 இலக்கினைக் கைப்பற்றினார். இவரின் பந்துவீச்சுசராசரி 3.21 ஆகும். இந்தப்போட்டி சமனில் முடிந்தது.பின் இரண்டாவது ஆட்டப் பகுதியின் பந்துவீச்சில் துவக்க ஓவர்களை வீசினார். இதில் 8 ஓவர்கள் வீசினார். அதில் 2 ஓவர் மெய்டனாகும். 25 ஓட்டங்களை விட்டுக்கொடுத்து 1 இலக்கினைக் கைப்பற்றினார்.இந்தப் போட்டியில் வங்காளதேச அணி 3 இலக்குகள் வித்தியாசத்துல் வெற்றி பெற்றது.
# அல் அமீன் (துடுப்பாட்டக்காரர்)

## ஒருநாள் போட்டிகள்

2014 ஆம் ஆண்டில் இலங்கைத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. பெப்ரவரி 17, தாக்காவில் நடைபெற்ற இங்கிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் 2 பந்துகளில் 2 ஓட்டங்கள் எடுத்தார். பின் பந்துவீச்சில் 8 ஓவர்கள் வீசினார். இதில் 1ஓவர் மெய்டனாகும். 34 ஓட்டங்களை விட்டுக் கொடுத்து 1 இலக்கினைக் கைப்பற்றினார்.இந்தப் போட்டியில் இலங்கை அணி 13 ஓட்டங்கள் வித்தியாசத்தில் வெற்றி பெற்றது.
# அல் அமீன் (துடுப்பாட்டக்காரர்)

## பன்னாட்டுஇருபது20

2016 ஆம் ஆண்டிற்கான 2016 ஐசிசி உலக இருபது20 தொடரில் மார்ச் 26, கொல்கத்தாவில் நடைபெற்ற நியூசிலாந்துத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் விளையாடினார்.இந்தப் போட்டியில் 2 பந்துகளில் ஓட்டங்கள் எதுவும் எடுக்காமல் சோதியின் பந்துவீச்சில் ஆட்டமிழந்தார். பின் பந்துவீச்சில் 4 ஓவர்கள் வீசினார். 27 ஓட்டங்களை விட்டுக் கொடுத்து 2 இலக்கினைக் கைப்பற்றினார்.இந்தப் போட்டியில் இலங்கை அணி 13 ஓட்டங்கள் வித்தியாசத்தில் வெற்றி பெற்றது. இந்தப் போட்டியில் நியூசிலாந்து அணி 75 ஓட்டங்கள் வித்தியாசத்தில் வெற்றி பெற்றது.
# அல் அமீன் (துடுப்பாட்டக்காரர்)

## ஆட்டநாயகன் விருது

| - | 1 | 2014 ஐசிசி உலக இருபது20 | 2014 | நேபாளத் தேசியத் துடுப்பாட்ட அணி | 4–0–17–2 ; DNB | 8 இலக்குகள் வித்தியாசத்தில் வெற்றி. | } |
| --- | --- | --- | --- | --- | --- | --- | --- |
# மபூப் ஆலம்

**<big>** மபூப் ஆலம்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | வலதுகை சுழல் பந்துவீச்சு |  |
| **முதல்** | ** ஏ-தர ** |  |
| ஆட்டங்கள் | 22 | 19 |
| ஓட்டங்கள் | 534 | 149 |
| துடுப்பாட்ட சராசரி | 19.77 | 18.62 |
| 100கள்/50கள் | -/4 | -/- |
| அதிக ஓட்டங்கள் | 55 | 34 |
| பந்து வீச்சுகள் | 2309 | 617 |
| இலக்குகள் | 44 | 14 |
| பந்துவீச்சு சராசரி | 24.45 | 25.78 |
| சுற்றில் ஐந்து இலக்குகள் | ஒரு | - |
| ஆட்டத்தில் 10 இலக்குகள் | - | - |
| 5/25 | 4/22 |  |
| பிடிகள்/ஸ்டம்புகள் | 17/- | 12/- |
| Debut: இரண்டு January 2002  
Last appearance: 27 March 2002  
Source: கிரிக்கெட் ஆக்கைவ் | } |  |
**மபூப் ஆலம்** (*Mahbub Alam*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், 19 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# விவிலிய சிலுவைப் பாதை

**விவிலிய சிலுவைப் பாதை** (*Scriptural Way of the Cross*) என்பது இயேசு துன்பங்கள் அனுபவித்து, சிலுவையில் உயிர்துறந்த நிகழ்வை, முற்றிலுமாக விவிலியத் தகவல்களை மட்டுமே அடிப்படையாகக் கொண்டு தியானித்து இறைவேண்டல் செய்யும் கிறித்தவ பக்தி முயற்சி ஆகும். இது மரபு வழி வருகின்ற சிலுவைப் பாதையிலிருந்து சற்றே மாறுபட்டதாகும்.  
கொலொசேயத்தில் சிலுவைப் பாதை இறைவேண்டல் நிகழ்கிறது.]]
# விவிலிய சிலுவைப் பாதை

## மரபு வழி சிலுவைப் பாதையின் 14 நிலைகள்

சிலுவையைச் சுமந்துசென்ற இயேசுவின் அடியொற்றி நடந்துசென்று, அவருடைய துன்பங்களில் பங்கேற்று, தியானிப்பதைப் பதினான்கு நிலைகளில் செய்வது மரபு. ஒவ்வொரு நிலையும் ஒரு குறிப்பிட்ட காட்சியை உருவகப்படுத்தும். அக்காட்சியில் வருகின்ற ஆள்கள் இடங்கள் நிகழ்வுகள் ஆகியவற்றை மனத்தில் கொண்டு, உணர்வில் ஏற்று, இயேசுவோடு மக்கள் தம்மை ஒன்றுபடுத்துவர். அந்நிலைகள் பின்வருமாறு:  
1. இயேசுவுக்குக் கொலைத் தண்டனை விதிக்கப்படுதல்
1. இயேசுவின்மீது சிலுவை சுமத்தப்படுதல்
1. இயேசு முதல் முறை கீழே விழுதல்
1. இயேசு தம் தாய் மரியாவைச் சந்தித்தல்
1. சிரேன் ஊர் சீமோன் என்பவர் இயேசுவின் சிலுவையைச் சுமக்க உதவுதல்
1. வெரோணிக்கா என்னும் பெண்மணி இயேசுவின் திருமுகத்தைத் துணியால் துடைத்தல்
1. இயேசு இரண்டாம் முறை கீழே விழுதல்
1. இயேசு எருசலேம் நகரப் பெண்களைச் சந்தித்தல்
1. இயேசு மூன்றாம் முறை கீழே விழுதல்
1. இயேசுவின் ஆடைகளை உரியப்படுதல்
1. இயேசு சிலுவையில் அறையப்படுதல்
1. இயேசு சிலுவையில் உயிர் துறத்தல்
1. இயேசுவின் திருவுடல் சிலுவையிலிருந்து இறக்கப்பட்டு மரியாவின் மடியில் வளர்த்தப்படுதல்
1. இயேசு கல்லறையில் அடக்கம் செய்யப்படுதல்  
மேற்கூறிய பதினான்கு நிலைகளோடு பதினைந்தாம் நிலையாக "இயேசு கல்லறையினின்று உயிர்பெற்றெழுதல்" என்பதையும் இணைப்பது இன்றைய வழக்கம் ஆகும்.  
மேலே தரப்பட்ட 14 நிலைகளுள் எட்டு நிலைகளுக்கு மட்டுமே உறுதியான விவிலிய அடிப்படை உள்ளது. அவை: நிலைகள் 1, 2, 5, 8, 10, 11, 12, 14 ஆகியவையாம். எஞ்சிய ஆறு நிலைகளுள் "வெரோணிக்கா என்னும் பெண்மணி இயேசுவின் திருமுகத்தைத் துணியால் துடைத்தல்" என்னும் 6ஆம் நிலை நற்செய்தி நூல்களில் இல்லை. நடுக்கால சிலுவைப் பாதைகளில்தான் அது காணப்படுகிறது.  
இயேசு மும்முறை கீழே விழுந்தார் என்பதற்கும் நற்செய்தியில் தகவல் இல்லை (நிலைகள் 3, 6, 9). சிலுவை சுமந்து சென்றபோது இயேசு தம் அன்னை மரியாவைச் சந்தித்தார் (நிலை 4) என்னும் தகவலும் நற்செய்தியில் காணப்படவில்லை. இறுதியாக, "இயேசுவின் திருவுடல் சிலுவையிலிருந்து இறக்கப்பட்டு மரியாவின் மடியில் வளர்த்தப்பட்டது" என்னும் செய்தியையும் நற்செய்தியாளர்கள் குறிப்பிடவில்லை. மாறாக, அரிமத்தியா ஊரைச் சேர்ந்த யோசேப்பு என்பவர் இயேசுவைக் கல்லறையில் அடக்கிய செய்தி உள்ளது.  
இதனால், மரபு வழி வருகின்ற சிலுவைப் பாதையில் கற்பனை நிகழ்வுகள் புகுத்தப்பட்டன எனப் பொருளாகாது என்றும், பொதுமக்களின் பக்தி முயற்சியாக வளர்ந்த சிலுவைப் பாதையில், இயேசு சிலுவை சுமந்து சென்றபோது என்ன நிகழ்ந்திருக்கும் என்பதை எண்ணி உள்ளத்தில் சிந்தித்து இறைவேண்டல் செய்திட வெவ்வேறு நிகழ்வுகள் வடிவமைக்கப்பட்டன என்றும் அறிஞர் கூறுகின்றனர்.  
இயேசு துன்பங்கள் அனுபவித்து சிலுவையில் இறந்த நிகழ்வோடு தொடர்புடைய தகவல்கள் வெளிப்படையாக நற்செய்தி நூல்களில் உள்ளனவா என்று ஆய்ந்து அவற்றை மட்டுமே சிலுவைப் பாதையின் நிலைகளாகக் கருதுவது நல்லது என்னும் எண்ணத்தில் பலர் "விவிலிய சிலுவைப் பாதை" உருவாக்கலாயினர். இத்தகைய விவிலிய சிலுவைப் பாதை ஒன்றினைக் காலஞ்சென்ற திருத்தந்தை இரண்டாம் யோவான் பவுல் (அருள் சின்னப்பர்) உருவாக்கினார். அதை 1991ஆம் ஆண்டு பெரிய வெள்ளியன்று அவரே முன்னின்று உரோமை கொலொசேயத்தில் பயன்படுத்தி வழிபாடு நடத்தினார்.  
அந்த விவிலிய சிலுவைப் பாதையை எல்லாக் கிறித்தவ மக்களும் பொது வழிபாட்டின்போது பயன்படுத்துவது நலம் என்று கூறி, திருத்தந்தை பதினாறாம் பெனடிக்ட் இசைவு வழங்கினார்.
# விவிலிய சிலுவைப் பாதை

## விவிலிய சிலுவைப் பாதையின் 14 நிலைகள்

இவ்வாறு திருத்தந்தையரின் ஆதரவையும் இசைவையும் பெற்ற, விவிலிய அடிப்படையிலான சிலுவைப் பாதையின் 14 நிலைகள் கீழ்வருவன:  
1. இயேசு கெத்சமனி தோட்டத்தில் இறைவேண்டல் செய்தல்
1. இயேசு யூதாசினால் காட்டிக்கொடுக்கப்பட்டு, கைதுசெய்யப்படுதல்
1. இயேசு யூதர்களின் தலைமைச் சங்கத்தால் கண்டனம் செய்யப்படுதல்
1. இயேசுவைப் பேதுரு மறுதலித்தல்
1. இயேசுவைப் பிலாத்து சாவுக்குத் தீர்ப்பிடுதல்
1. இயேசு கசைகளால் அடிக்கப்பட்டு, தலையில் முள்முடி சூட்டப்படுதல்
1. இயேசு சிலுவையைச் சுமந்து செல்லுதல்
1. இயேசுவின் சிலுவையைச் சுமக்க சீமோன் உதவிசெய்தல்
1. இயேசு எருசலேம் நகரப் பெண்களைச் சந்தித்தல்
1. இயேசு சிலுவையில் அறையப்படுதல்
1. இயேசுவோடு தொங்கிய மனம் மாறிய குற்றவாளிக்கு அவர் பேரின்ப வீட்டை வாக்களித்தல்
1. இயேசு மரியாவையும் யோவானையும் ஒருவரொருவரிடம் ஒப்படைத்தல்
1. இயேசு சிலுவையில் இறத்தல்
1. இயேசு கல்லறையில் அடக்கப்படுதல்  
இந்த 14 நிலைகளோடு "இயேசு கல்லறையிலிருந்து உயிர்பெற்றெழுதல்" என்பதையும் பலர் சேர்த்துக் கொள்வார்கள். இவ்வாறு விவிலிய அடிப்படையிலான நிகழ்வுகளை இயேசுவின் துன்பங்கள், சாவு, ஆகிவற்றோடு தொடர்புபடுத்தி, இயேசு வழங்குகின்ற புது வாழ்வில் பங்குபெற கிறித்தவ மக்கள் சிலுவைப் பாதை என்னும் வழிபாட்டு நிகழ்ச்சியைக் கொண்டாடுகிறார்கள்.
# விவிலிய சிலுவைப் பாதை

## விவிலிய சிலுவைப் பாதையின் பாடங்கள்

மேலே தரப்பட்டுள்ள 14 நிலைகளுக்கும் அடிப்படையான விவிலிய பாடங்கள் கீழே தரப்படுகின்றன. ஒவ்வொரு நிலையைத் தொடங்கும் போதும் வழக்கம்போல, "இயேசுவே, நாங்கள் உம்மை வழிபட்டு வாழ்த்துகின்றோம்" என்று நடத்துநர் கூறுவார். அதற்கு மக்கள் எல்லாரும், "ஏனென்றால் உமது திருச்சிலுவையால் நீர் உலகத்தை மீட்டுக் காப்பாற்றினீர்" என்று பதில் கூறுவார்கள். அதன் பின் விவிலிய பாடம் வாசிக்கப்படும். எல்லாரும் அப்பாடத்தின் அடிப்படையில் தியானம் செய்வார்கள்.
# ஜமிஉல் ஆலம்

**<big>**ஜமிஉல் ஆலம்**</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | வலதுகை சுழல் பந்துவீச்சு |  |
| **முதல்** | ** ஏ-தர ** |  |
| ஆட்டங்கள் | ஐந்து | 5 |
| ஓட்டங்கள் | 252 | 64 |
| துடுப்பாட்ட சராசரி | 25.20 | 12.80 |
| 100கள்/50கள் | -/2 | -/- |
| அதிக ஓட்டங்கள் | 92 | 28 |
| பந்து வீச்சுகள் | 126 | 36 |
| இலக்குகள் | ஒரு | 0 |
| பந்துவீச்சு சராசரி | 25.20 | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 1/29 | - |
| பிடிகள்/ஸ்டம்புகள் | -/- | -/- |
| Debut: 20 December 2002  
Last appearance: 17 January 2004  
Source: கிரிக்கெட் ஆக்கைவ் | } |  |
** ஜமிஉல் ஆலம் ** (*Jamiul Alam*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# மார்சல் அய்யூப்

**<big>**மார்சல் அய்யூப் **</big>**  
| ** துடுப்பாட்ட நடை ** | வலதுகை துடுப்பாட்டம் |  |
| --- | --- | --- |
| **பந்துவீச்சு நடை** | வலதுகை சுழல் பந்துவீச்சு |  |
| **முதல்** | ** ஏ-தர ** |  |
| ஆட்டங்கள் | 17 | ஒன்பது |
| ஓட்டங்கள் | 845 | 176 |
| துடுப்பாட்ட சராசரி | 33.80 | 25.14 |
| 100கள்/50கள் | 2/4 | -/1 |
| அதிக ஓட்டங்கள் | 145 | 50* |
| பந்து வீச்சுகள் | 1331 | 312 |
| இலக்குகள் | 22 | 8 |
| பந்துவீச்சு சராசரி | 29.22 | 31.87 |
| சுற்றில் ஐந்து இலக்குகள் | ஒரு | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 6/90 | 2/31 |
| பிடிகள்/ஸ்டம்புகள் | 9/- | 3/- |
| Debut: மூன்று December 2005  
Last appearance: 27 March 2007  
Source: கிரிக்கெட் ஆக்கைவ் | } |  |  
**மார்சல் அய்யூப் ** (*Marshall Ayub*, பிறப்பு: டிசம்பர் 5 1988), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 17 முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும்
கலந்து கொண்டுள்ளார்.
# முகமது அசீம் (துடுப்பாட்டக்காரர்)

**<big>**முகமது அசீம்**</big>**  
| ** துடுப்பாட்ட நடை ** | தெரியப்படவில்லை |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | மூன்று | இரண்டு |
| ஓட்டங்கள் | 21 | 1 |
| துடுப்பாட்ட சராசரி | 10.50 | - |
| 100கள்/50கள் | -/- | -/- |
| அதிக ஓட்டங்கள் | 16 | 1* |
| பந்து வீச்சுகள் | 548 | 114 |
| இலக்குகள் | 13 | 3 |
| பந்துவீச்சு சராசரி | 21.15 | 36 |
| சுற்றில் ஐந்து இலக்குகள் | ஒரு | - |
| ஆட்டத்தில் 10 இலக்குகள் | 0 | - |
| சிறந்த பந்துவீச்சு | 5/54 | 2/67 |
| பிடிகள்/ஸ்டம்புகள் | -/- | 1/- |
| Debut: 27 November 2006  
Last appearance: 29 March 2007  
Source: கிரிக்கெட் ஆக்கைவ் | } |  |
**முகமது அசீம்** (*Mohammad Azim*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# கூத்து வகை

இயல், இசை, கூத்து என்பன முத்தமிழ்.  
இயல் என்பது எழுதப்படுவதும் பேசப்படுவதுமாகிய தமிழ்.  
இசை என்பது பண்ணிசைத்துப் பாடப்படும் தமிழ்.  
கூத்து என்பது ஆடலால் உணர்த்தப்படும் தமிழ்.  
மேலும் வேத்தியல், பொதுவியல் என்னும் பாகுபாடும் கூத்தில் உண்டு.
# கூத்து வகை

## வகை

;நாட்டுப்புறக் கூத்து
:வள்ளிக் கூத்து, குரவைக் கூத்து, ஆரியக் கூத்து போன்றவை
;இலக்கியங்களில் குறிப்பிடப்பட்டவை
:வெறிக் கூத்து, துணங்கைக் கூத்து, பேய்க் கூத்து போன்றவை
# கூத்து வகை

## தேவர் ஆடிய கூத்து

- சிவன் - கொடுகொட்டி, பாண்டரங்கம், கபாலம்
- திருமகள் - பாவை
- திருமால் - குடம், மல், அல்லியம்.
- குமரன்(முருகன்) - குடை, துடி.
- எழுவகை மாதர்(சபத கன்னியர்) - துடி
- அயிராணி(இந்திரன் மனைவி) - கடையம்
- துர்க்கை - மரக்கால்
- காமன் - பேடு
# கூத்து வகை

## மக்கள் ஆடிய கூத்து

- வெறியாட்டு = வெறி, கழங்கு, அணங்கு
- குரவை - கை கோத்து ஆடல்
- துணங்கை - முடங்கிய இருகை பழு(விலா)ப் புடைத்து ஆடல்.
- குடந்தம் - கை கூப்பி உடம்பை வளைத்து நிற்றல்
- கொம்மை(கும்மி) - குடங்கை குவித்துக் கொட்டல்
- ஆவலம் - வாயால் நா கொட்டுதல்
- குஞ்சிதம் - குந்திநிற்றல் (குந்திநின்று ஆடும் ஆட்டத்தைக் குஞ்சிதம் என்பர்.)
# கூத்து வகை

## தொகுப்பு நூல்

<small>:சூடாமணி நிகண்டு, ஒன்பதாவது செயல் பற்றிய பெயர்த்தொகுதி, பாடல் 50-53</small>
# ஜமால் பைசர்

**<big>** முகமது அசீம்**</big>**  
| ** துடுப்பாட்ட நடை ** | தெரியப்படவில்லை |  |
| --- | --- | --- |
| **பந்துவீச்சு நடை** | தெரியப்படவில்லை |  |
| **முதல்** | ** ஏ-தர ** |  |
| ஆட்டங்கள் | எட்டு | 8 |
| ஓட்டங்கள் | 314 | 208 |
| துடுப்பாட்ட சராசரி | 24.15 | 26 |
| 100கள்/50கள் | -/2 | -/2 |
| அதிக ஓட்டங்கள் | 90 | 76 |
| பந்து வீச்சுகள் | 90 | 108 |
| இலக்குகள் | ஒரு | 1 |
| பந்துவீச்சு சராசரி | 43 | 74 |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 1/19 | 1/24 |
| பிடிகள்/ஸ்டம்புகள் | 5/- | 1/- |
| Debut: 20 January, 2002  
Last appearance: 24 January, 2004  
Source: கிரிக்கெட் ஆக்கைவ் | } |  |
**ஜமால் பைசர் ** (*Jamal Faisal*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தரத் துடுப்பாட்டப் போட்டிகளிலும், எட்டு ஏ-தரத் துடுப்பாட்டப் போட்டிகளிலும் கலந்து கொண்டுள்ளார்.
# இயல்

முத்தமிழில் இயற்றமிழ். இயல் என்னும் தமிழ். இயல்பாகப் பேசப்படுவதும் எழுதப்படுவதுமாகிய தமிழை இயல் என்கிறோம்.  
தொல்காப்பியப் பாயிரமானது தொல்காப்பியத்தை மொழிப்புலம் என்று குறிப்பிடுகிறது. மொழிப்புலத்தில் பேசப்படும் வழக்கும், எழுதப்படும் செய்யுளும் அடக்கம் என்கிறது. இந்தப் புலத்தில் எழுத்து, சொல், பொருள் என்னும் மூன்று படிநிலைகள் உள்ளன.  
இவற்றைச் **செந்தமிழ் இயற்கை** சிவணிய நிலம் என அது குறிப்பிடுகிறது. செந்தமிழ் இயற்கை என்பது **இயல்**.
# ஹபீப் முபாலிக்

**<big>** ஹபீப் முபாலிக்**</big>**  
| ** துடுப்பாட்ட நடை ** | தெரியப்படவில்லை |  |
| --- | --- | --- |
| **பந்துவீச்சு நடை** | வலதுகை மிதவேகப் பந்துவீச்சு |  |
| **முதல்** | ** ஏ-தர ** |  |
| ஆட்டங்கள் | ஆறு | 11 |
| ஓட்டங்கள் | 201 | 66 |
| துடுப்பாட்ட சராசரி | 22.33 | 16.50 |
| 100கள்/50கள் | -/- | -/- |
| அதிக ஓட்டங்கள் | 46 | 20* |
| பந்து வீச்சுகள் | 822 | 401 |
| இலக்குகள் | 11 | 10 |
| பந்துவீச்சு சராசரி | 39.81 | 30.10 |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| பந்துவீச்சு | 4/53 | 2/15 |
| பிடிகள்/ஸ்டம்புகள் | 3/- | 3/- |
| Debut: நான்கு February 2002  
Last appearance: 21 April 2005  
Source: கிரிக்கெட் ஆக்கைவ் | } |  |
**ஹபீப் முபாலிக்** (*Habib Muballik*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# இப்னுல் கைதர்

**<big>** இப்னுல் கைதர்**</big>**  
| ** துடுப்பாட்ட நடை ** | வலதுகை துடுப்பாட்டம் |
| --- | --- |
| **பந்துவீச்சு நடை** | வலதுகை மிதவேகப் பந்துவீச்சு |
| ** ஏ-தர ** |  |
| ஆட்டங்கள் | 6 |
| ஓட்டங்கள் | 78 |
| துடுப்பாட்ட சராசரி | 19.50 |
| 100கள்/50கள் | -/1 |
| அதிக ஓட்டங்கள் | 50 |
| பந்து வீச்சுகள் | 264 |
| இலக்குகள் | 7 |
| பந்துவீச்சு சராசரி | 31.14 |
| சுற்றில் ஐந்து இலக்குகள் | - |
| ஆட்டத்தில் 10 இலக்குகள் | - |
| பந்துவீச்சு | 3/39 |
| பிடிகள்/ஸ்டம்புகள் | -/- |
| <small>First class debut: 17 December, 2000
Last first class game: 31sst January, 2001
Source: கிரிக்கெட் ஆக்கைவ்
</small> | } |  
**இப்னுல் கைதர்** (*Ibnul Haider*, பிறப்பு: அக்டோபர் 30 1974, வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார்.
# உடனுறை துணை

ஆங்கிலத்தில் **கன்சர்ட்** (consort) என்று வழங்கப்படும் சொல்லிற்கு இணையாக **உடனுறை துணை ** என்று கூறலாம். ஓர் நாட்டு அரசன் அல்லது அரசியின் வாழ்க்கைத்துணை அல்லது தோழர் இவ்வாறு அழைக்கப்படுகிறார். உடனுறை துணைவருக்கு அரச அடுக்கதிகாரத்தில் சற்றே குறைந்த மதிப்பு வழங்கப்படும். மேலும் பொதுவாக இவருக்கு அரியணை ஏறும் உரிமை இருக்காது.  
இந்தியப் பண்பாட்டில் *பட்டத்தரசி* அல்லது *பட்ட மகிஷி* என அழைக்கப்படுகின்றனர். ஆண் துணைவருக்கு தனியான பெயர் இல்லை.  
கடவுளரின் வாழ்க்கைத் துணைவியரும் கன்சர்ட் என்றே ஆங்கிலத்தில் குறிப்பிடப்படுகின்றனர். தமிழில் இருவரையும் ஒருசேரக் குறிப்பிட, எடுத்துக்காட்டாக, “கற்பகாம்பாள் உடனுறை கபாலிசுவரர்” எனக் குறிப்பிடுகின்றனர்.
# உடனுறை துணை

## உடனுறைப் பெயர்கள்

அரச குடும்பத்தில் சில உடனுறை துணைவருக்கு வழங்கப்படும் சில பட்டங்கள்  
- அரசாளும் மன்னனின் மனைவிக்கு *உடனுறை அரசி* அல்லது *பட்டத்தரசி*
- அரசாளும் அரசியின் கணவருக்கு *உடனுறை அரசர்*
- அரசாளும் இளவரசியின் கணவர் அல்லது சிலநேரங்களில் அரசாளும் அரசியின் கணவருக்கு *உடனுறை இளவரசர்*
- அரசாளும் இளவரசரின் மனைவி அல்லது சிலநேரங்களில் அரசாளும் மன்னனின் மனைவிக்கு *உடனுறை இளவரசி*
# இளவரசர் பிலிப்பு, எடின்பரோ கோமகன்

**எடின்பரோ கோமகன் இளவரசர் பிலிப்பு** (*Prince Philip, Duke of Edinburgh*, பிறப்பு: **கிரேக்கம் மற்றும் தென்மார்க்கின் இளவரசர் பிலிப்பு**; 10 சூன் 1921 – 9 ஏப்ரல் 2021) ஐக்கிய இராச்சியத்தின் இரண்டாம் எலிசபெத்தின் கணவராவார். பிரித்தானியாவின் மிக நீண்டகாலம் வாழ்ந்த உடனுறை துணையும் அரசாட்சி புரியும் ஒருவரின் மிக முதுமையான வாழ்க்கைத்துணையும் ஆவார்.  
இளவரசர் பிலிப்பு கிரேக்கம் மற்றும் தென்மார்க்கு அரச குடும்பங்களில், கிரேக்கத்தில் பிறந்தார். இவர் பிறந்து 18 மாதங்களில் இவரது குடும்பம் நாட்டிலிருந்து நாடு கடத்தப்பட்டது. பிரான்சு, செருமனி, ஐக்கிய இராச்சியம் ஆகிய நாடுகளில் கல்வி கற்றபின், 1939 இல், தனது 18-வது அகவையில், பிரித்தானிய அரச கடற்படையில் சேர்ந்தார். இரண்டாம் உலகப் போர் காலத்தில், நடுநிலக் கடல், பசிபிக் கடற்படைகளில் தனித்துவத்துடன் பணியாற்றினார்.  
உலகப் போருக்குப் பிறகு, எலிசபெத்தை திருமணம் செய்ய ஐக்கிய இராச்சியத்தின் ஆறாம் ஜோர்ஜ் மன்னர் பிலிப்புக்கு அனுமதி வழங்கினார். 1947 சூலையில் அவர்களின் திருமண நிச்சயம் குறித்த அதிகாரபூர்வ அறிவிப்புக்கு முன்னர், இளவரசர் பிலிப்பு தனது கிரேக்க மற்றும் தென்மார்க்குப் பட்டங்களைக் கைவிட்டு, இயற்கையான பிரித்தானியராக மாறி, அவரது தாய்வழிப் பாட்டா, பாட்டிகளின் குடும்பப்பெயரான மவுண்ட்பேட்டனை ஏற்றுக்கொண்டு, பிலிப் மவுண்ட்பேட்டனானார். பிலிப்பு-எலிசபெத்து திருமணம் 1947 நவம்பர் 20 இல் நடைபெற்றது. "எடின்பரோ கோமகன்", "மெரியோனெத் கோமகன்", "கிரீனிச் பிரபு" ஆகிய பட்டங்களை மன்னர் ஜார்ச் அவருக்கு வழங்கினார். 1952 ஆம் ஆண்டில் எலிசபெத் மகாராணியாக முடிசூட்டியதை அடுத்து, பிலிப்பு தீவிர இராணுவ சேவையில் இருந்து விலகினார். 1957 இல் இவர் பிரித்தானிய இளவரசர் என்ற பட்டம் வழங்கப்பட்டது. பிலிப்புக்கு எலிசபெத்துடன் நான்கு குழந்தைகள் பிறந்தனர்: வேல்சு இளவரசர் சார்லசு; இளவரசி ஆன், யார்க் கோமகன் இளவரசர் ஆன்ட்ரூ; மற்றும் வெசெக்சு கோமகன் இளவரசர் எட்வர்டு ஆகியோர்.
# ஜெர்ரி லுவிஸ்

**ஜெர்ரி லுவிஸ்** (*Jerry Lewis*) (பிறப்பு: மார்ச்சு 16, 1926 - 20 ஆகத்து 2017), என்கிற **ஜோசேப் லிவிட்ச**, ஓர் அமெரிக்க நகைச்சுவை நடிகர், திரைப்பட இயக்குநர் மற்றும் தயாரிப்பாளர் ஆவார். நடிகர் டின் மார்ட்டின் கூட் இவர அமைதத மார்ட்டின்-லுவிஸ் கூட்டணி 1946ல் இருந்து 1956 வ்ரை அமெரிக்காவில் முன்னிலையில் இருந்தது. பிரபல தமிழ் நகைச்சுவை நடிகர் நாகேஷ் "இந்தியாவின் ஜெர்ரி லுவிஸ்" என்று அழைக்கப்பட்டார்.
# வில்லியம் அடைர் நெல்சன்

**வில்லியம் அடைர் நெல்சன்** (William Adair Nelson) ஒரு பிரித்தானியர். இரண்டாம் உலகப் போருக்கு முன்னர் இலங்கையில் பணியாற்றியவர். அரண்கள், கோட்டைகள் போன்ற பாதுகாப்புத் தொடர்பான கட்டிடங்கள் மீது ஆர்வம் கொண்ட இவர் இலங்கையில் ஒல்லாந்தர் காலக் கோட்டைகளைப் பற்றிய தகவல்களைத் திரட்டி ஆய்வு செய்ததுடன், பிற்காலத்தில் *இலங்கையின் ஒல்லாந்தர் கோட்டைகள்* *(The Dutch Forts of Sri Lanka)* என்னும் தலைப்பிலான ஆங்கில நூலொன்றையும் வெளியிட்டார். இது இவ்விடயம் தொடர்பாக வெளியிடப்பட்ட முக்கிய நூலாகும்.
# வில்லியம் அடைர் நெல்சன்

## இளமைக்காலம்

நெல்சன் 1907 ஆம் ஆண்டில் பிறந்தார். இவரது தந்தை எச். அடேர் நெல்சன், அபர்டீனில் மாட்சிமை தாங்கிய அரசரின் அரங்கில் மேலாளராக இருந்தவர். வில்லியம் நெல்சன் 1914 முதல் 1924 வரை அபர்டீன் கிராமர் பள்ளியில் கல்வி பயின்றார். அபர்டீனில் இருந்த "வில்லியம்சன் அன்ட் டன்" என்னும் பட்டயக் கணக்காளர் நிறுவனத்தில் வேலை பழகுனராகச் சேர்ந்த வில்லியம் நெல்சன், 1930 ஆம் ஆண்டில் இடம்பெற்ற இறுதித் தேர்வில் சிறப்புத் தகைமையுடன் வெற்றி பெற்றார். இதன்பின்னர் அக்காலத்தில் முன்னணியில் இருந்த பல பட்டயக் கணக்காளர் நிறுவனங்களில் பணியாற்றினார். 1930களின் நடுப் பகுதியில், அக்காலத்தில் பிரித்தானியர் ஆட்சியின் கீழிருந்த இலங்கைக்கு வந்த நெல்சன், கொழும்பில் இருந்த இலண்டனைச் சேர்ந்த "ஃபோர்ட், ரோட்சு அன்ட் தோர்ன்டன்" என்னும் பட்டயக் கணக்காளர் நிறுவனத்தில், ஐந்து ஆண்டுகள் பணிபுரிந்தார். இவர் அங்கே மேல்நிலை உதவியாளர் தரத்தில், கணக்காய்வு, கணக்கியல் துறைக்குப் பொறுப்பாக இருந்தார்.